EkBass/fiwiki-20250220-pages-articles huggingface dataset:
Tekirdağ

Tekirdağ () on kaupunki Turkin Euroopan puoleisessa osassa. Vuoden 2022 lopussa siellä oli 186 421 asukasta. Kaupunki sijaitsee Marmaranmeren rannalla, 135 kilometriä Istanbulista. Antiikin aikana kaupungin paikalla sijaitsi Bisanthen kaupunki, joka oli kreikkalainen siirtokunta. Myöhemmin sen nimeksi tuli Rhaidestos. Nykyisen kaupungin nimi tarkoittaa Keltaista vuorta. Unkarin kansallissankari Fransiskus II Rakoci piileskeli kaupungissa 1700-luvulla. Hänen silloinen asuintalonsa on nykyisin museona. Myös Kemal Atatürk on nuoruudessaan viettänyt aikaa Tekirdağ’ssa. ==Lähteet== == Aiheesta muualla == Luokka:Turkin kaupungit Luokka:Tekirdağ’n maakunta
Suolijärvi (Puolanka)

Suolijärvi on kainuulainen kylä, joka sijaitsee Puolangan kunnan pohjoisosassa noin 40 kilometrin päässä Puolangan kirkonkylältä. Vakinaisia asukkaita on noin 120, mutta kesäisin väkiluku lisääntyy matkailijoiden myötä 200:aan. Kylän pääelinkeino on maa- ja metsätalous ja toimivia tiloja on kuusi. Alueella on myös luontomatkailukohteita, tunnetuimpia näistä ovat Siikavaara ja Kometto. Kylässä on moottorikelkkareitti, joka kuuluu valtakunnalliseen kelkkareittiin. ==Kirjallisuutta== *Räisänen, Rauni ym. (toim.): Suolijärvi : kylä Siikavaaran kuppeessa. Puolanka: Suolijärven kyläyhdistys, 1993. ISBN 952-90-4697-9. Luokka:Puolangan kylät
Georgian–Venäjän vakoilujupakka

Georgian-Venäjän vakoilujupakka alkoi, kun Georgian hallinto pidätti neljä venäläistä virkamiestä epäiltyinä vakoilusta 27. syyskuuta 2006. Valtioiden väliset suhteet ovat merkittävästi heikentyneet sen jälkeen, kun Georgia ja Nato ovat sopineet keskustella lähemmistä suhteista Putin fury at Georgia terrorism The BBC News, 1. lokakuuta, 2006.. ==Tausta== Georgian ja Venäjän suhteiden on laajasti raportoitu tiukentuneen vuoden 2003 marraskuun Georgian samettivallankumouksen jälkeen, jolloin uudistusmielinen Mikheil Saakašvili nousi valtaan. ==Aikajana== * 27. syyskuuta neljä venäläistä sotilastiedustelijaa (GRU) ja ainakin 10 Georgian kansalaista vangittiin vakoilusta epäiltyinä. * 28. syyskuuta Venäjä kutsui kotiin suurlähettiläänsä Vjatšeslav Kovalenkon ja aloitti osittaisen työntekijöidensä evakuoinnin Georgiasta. * 3. lokakuuta Venäjä lakkautti lento-, juna-, tie- ja meriyhteydet Georgiaan, kuten myös postin kulun maiden välillä. * 4. lokakuuta Venäjän armeijan Georgiassa ylläpitämistä kouluista ilmoitettiin, ettei georgialaisia opiskelijoita enää hyväksyttäisi kouluun Kremlin targets Georgians after spy row, The Guardian 5. lokakuuta 2006.. Venäläiset virkamiehet kumosivat käskyn myöhemmin Грузинских детей не будут исключать из школ ГРВЗ Lenta, 5. lokakuuta 2006.. * 5. lokakuuta vastauksena painostukseen Georgia uhkasi estää Venäjää liittymästä Maailman kauppajärjestöön (WTO)Georgia to block Russia’s WTO bid over sanctions, The Financial Express, 5. lokakuuta, 2006.. * 2. marraskuuta Gazprom, venäläinen valtio-omisteinen kaasumonopoliyhtiö aikoo yli kaksinkertaistaa Georgialta perittävän kaasun hinnan nykyisestä 110 Yhdysvaltain dollarista 230 dollariin per 1 000 m³ alkaen vuoden 2007 alusta. ==Lähteet== Luokka:Vuoden 2006 politiikka Luokka:Georgian historia Luokka:Georgian politiikka Luokka:Venäjän politiikka Luokka:Venäjän historia
Marjakuuset

Marjakuuset (Taxus) on marjakuusikasveihin (Taxaceae) kuuluva havupuusuku. Sukuun kuuluu 9 lajia, mutta eri tutkijoiden luokitteluissa vaihteluväli on 1–10 lajia. Kaikkien lajien kaikki osat siemenvaippaa lukuun ottamatta ovat erittäin myrkyllisiä Plants for a Future Taxus species Bonsai 4 me sisältäen mm. taksaaneihin kuuluvaa paklitakselia. == Lajit == Marjakuusiin kuuluvat seuraavat lajit: * Taxus baccata – euroopanmarjakuusi (Eurooppa, Pohjois- Afrikka, Lounais-Aasia) * Taxus brevifolia – lännenmarjakuusi * Taxus canadensis – kanadanmarjakuusi * Taxus chinensis – kiinanmarjakuusi * Taxus cuspidata – japaninmarjakuusi (Itä-Aasia) * Taxus floridana * Taxus globosa * Taxus sumatrana – sumatranmarjakuusi * Taxus wallichiana – himalajanmarjakuusi == Lähteet == == Aiheesta muualla == * Finto: Kassu – Kasvien suomenkieliset nimet: Taxus *Suomen Lajitietokeskus: Marjakuuset (Taxus) *Metsäntutkimuslaitos, Metinfo: Marjakuuset (Taxus) *Plant List: Taxus *
Halakha

Halakha (, suom. 'polku' tai 'tapa kulkea ') on juutalainen lakikokoelma, joka kattaa uskonnollisen ja käytännön elämän alueita. Lakikokoelmaan kuuluu Tooran lakien lisäksi Talmudin ja rabbiinisten kirjoitusten lakeja. Halakha on aikoinaan määrittänyt useissa juutalaisissa oikeusistuimissa toimeenpantavan lain. Myös nykyisin Israelin oikeusjärjestelmä, joka pääasiassa perustuu tapaoikeuteen, on omaksunut halakhasta kohtia. Halakhan tarkempi noudattaminen jää kuitenkin yksilön vastuulle. Juutalaisuuden nykyiset suuntaukset ortodoksijuutalaisuus, konservatiivinen juutalaisuus, reformijuutalaisuus ja rekonstruktionistinen juutalaisuus ovat syntyneet suurelta osin erimielisyyksistä halakhan tulkinnassa ja soveltamisalassa. == Aiheesta muualla == * Halakha – Laki Tooran kätköistä. Juristiuutiset * Halakha. Lubavitch.fi Luokka:Juutalainen laki
Red Lodge

Red Lodge (amerikansuomeksi Rätulaati) on hiilikaivoskaupunki Yhdysvaltojen Montanan osavaltion etelärajoilla lähellä Wyomingin rajaa. Kaupungin asukasluku on noin 2000. Kaupungin kaivostyöläiset ovat yleensä olleet pohjoismaista perua kuten ruotsalaisia ja suomalaisia. Amerikansuomalaisittain kaupungin nimi on Rätulaati Viitattu 25.2.2011 tai Retulaatsi (Ratulaati). Kaupunki on Suomessa tunnettu Hiski Salomaan laulusta Lännen lokari, jossa hän mainitsee, että ”on käynynnä Piuttissa, Lousissa, Rätulaatissa, Miiamissa”. Kaupungin tragedioihin kuuluu Smith Mine -hiilikaivoksen räjähdys vuonna 1943, jolloin 73 kaivostyöläistä sai surmansa. == Lähteet == Luokka:Montanan kaupungit Luokka:Amerikansuomalaiset Luokka:1900-luvun kaivosonnettomuudet
Najash rionegrina

Najash rionegrina nimi on annettu alkukantaiselle käärmelajille. Laji eli noin 90 miljoonaa vuotta sitten myöhäisellä liitukaudella. Sen fossiili löydettiin Patagoniasta Argentiinasta. Laji oli 1,5 metriä pitkä, sillä oli kaksi jalkaa ja lantio, mikä viittaa siihen, että ensimmäiset käärmeet kehittyivät maalla liskomaisista edeltäjistään. Luokka:Käärmeet Luokka:Esihistorialliset matelijat
40 unohtumatonta laulua (Kirka)

40 unohtumatonta laulua on suomalaisen laulajan Kirkan vuonna 2006 julkaistu kokoelma-albumi. Albumi ylsi ilmestyessään Suomen virallisen albumilistan sijalle 26. Kirkan kuoleman jälkeen vuoden 2007 alussa se nousi kuitenkin uudelleen listalle ja ylsi sijalle kaksi. Albumia on myyty yli 14 000 kappeletta ja siitä on myönnetty kultalevy. == Kappaleet == === CD 1 === # # # # # # # # # # # # # # # # # # # # === CD 2 === # # # # # # # # # # # # # # # # # # # # == Lähteet == Luokka:Vuoden 2006 kokoelma-albumit Luokka:Kirkan kokoelma-albumit
Alvar Renqvist

Alvar Renqvist (15. helmikuuta 1868 Viipuri – 28. heinäkuuta 1947 Kirkkonummi) oli Kustannusosakeyhtiö Otavan monivuotinen toimitusjohtaja ja keskeinen hahmo suomalaisessa kustannustoiminnassa. Suomen Kirjasäätiö jakaa vuosittain Alvar Renqvist -palkinnon ansioituneille kustannustoimittajille. == Elämä ja ura == Renqvistin vanhemmat olivat majuri, postinhoitaja Johan Renqvist ja Flora Amanda Hongelin. Hän opiskeli 1871–1878 Oulun ruotsalaisessa lyseossa ja myöhemmin Porvoon lyseossa. Vuosina 1889–1892 hän toimi Helsingissä kansakoulunopettajana. Valmistuttuaan filosofian kandidaatiksi 1892 hän siirtyi kahden vuoden ikäisen Otavan toimitusjohtajaksi. Seuraavana vuonna hän yhdessä Gösta Brandersin kanssa perusti Akateemisen Kirjakaupan, jonka toimitusjohtajana hän toimi seuraavat neljä vuotta. Hänen hoitamiaan tehtäviä ja toimia olivat muun muassa: * Akateemisen Kirjakaupan perustaja ja toimitusjohtaja 1893–1897 * Kansallis-Osake-Pankin johtokunnan jäsen 1898–1903 * Otavan toimitusjohtaja 1892–1898 ja uudelleen 1904–1938 * Otavan johtokunnan puheenjohtaja 1938–1947 * Suomen Kustannusyhdistyksen johtokunnan jäsen 1893–98 ja 1904–1947, puheenjohtaja 1911–1931, kunniajäsen v:sta 1928 * Suomen liikemiesten kauppaopiston johtokunnan jäsen * Tietosanakirja Oy:n, Rautatiekirjakauppa Oy:n, Kirjateollisuusasioimisto Oy:n ja Koulutarpeiden Keskusliike Oy:n perustaja ja johtokunnan jäsen * Pohjoismaiden Yhdyspankin hallintoneuvoston jäsen 1906–1919 * Suomen Taideyhdistyksen johtokunnan jäsen 1915–17. Renqvist toimi vuosien 1904–1905 valtiopäivillä porvarissäädyn edustajana. Professorin arvonimi hänelle myönnettiin 1928. Renqvistin puoliso oli Karin Elisabet o.s. Serlachius ja heidän poikiaan Yrjö Reenpää, Heikki Reenpää, Hannes Reenpää, Kari Reenpää ja Jorma Reenpää. == Lähteet == * * ===Viitteet=== == Kirjallisuutta == * == Aiheesta muualla == * Pilke, Helena: Seitsemän sukupolvea, 200 vuotta kustannustoimintaa. Kirja-arvostelu teoksesta Salokannel, Juhani: Hengen paloa & painettua sanaa. Renqvist-Reenpäät kustantajina 1815-2015. Otava, 2015. (Agricolan kirja-arvosteluja, 26.5.2015.) Luokka:Suomalaiset kirjankustantajat Luokka:Suomen suuriruhtinaskunnan porvarissäädyn valtiopäivämiehet Luokka:Suomalaiset professorin arvonimen saaneet Luokka:Vuonna 1868 syntyneet Luokka:Vuonna 1947 kuolleet
Fanzine

Fanzine (myös ) on harrastelijalehti, jota tietyn aiheen harrastajat tekevät muiden samasta asiasta kiinnostuneiden iloksi. Termin keksi lokakuussa 1940 Russ Chauvenet. Alkuun sitä käytettiin science fiction -lehdistä, joskaan omakustanteiset fanzinen tapaiset julkaisut eivät ole lähtöisin science fiction -julkaisuista. Ennen internetin aikakautta fanzinet olivat kädestä käteen jaettavia monisteita.Heikki Kuutti, Mediasanasto, MediaDoc Fanzinen rahoittajina eivät ole kaupalliset tai julkiset yhteisöt, eivätkä kustantajat, toimittajat ja avustajat saa palkkaa. Fanzineja myydään yleensä nimellishintaan posti- ja tuotantokulujen kattamiseksi ja toisinaan vaihtona vastaaviin julkaisuihin tai maksutta kiinnostuneille. Joskus fanzineista on kehittynyt ammattimaisia julkaisuja, ja monet ammattikirjoittajat ovat aloittaneet uransa fanzineissa tai avustaneet niitä saatuaan ammatillista mainetta. Termi 'fanzine' on toisinaan sekoitettu englannin termiin 'fan magazine', joka kuitenkin viittaa ammattimaisesti ihailijoille tai harrastajille tehtyihin lehtiin. Suomalaisia fanzineja ovat muun muassa Ankkalinnan Pamaus, Finnzine, Kosmoskynä, Legolas, Mauri Sariolan seurassa, Otaku ja Rutjanlinna. Suomessa ilmestyi myös vuosina 1980–1981 lehti, jonka nimi oli FANzine (päätoimittaja Waldemar Wallenius). Lehteä ilmestyi yhteensä neljä numeroa ja sitä kustansi pirkkalalainen Lehtijussit. == Lähteet == == Katso myös == * Pienlehti == Aiheesta muualla == * Jussi Pullinen: Tee itse oma äänenkannattaja. Ylioppilaslehti 7/2006. Luokka:Harrastelehdet Luokka:Fanikulttuuri Luokka:Englanninkieliset sanat ja sanonnat
Drawing Restraint 9

Drawing Restraint 9 on Matthew Barneyn elokuva vuodelta 2005. Hän on itse ohjannut ja näytellyt elokuvassa silloisen vaimonsa Björk Guðmundsdóttirin kanssa. Björk on myös säveltänyt elokuvaan musiikin. Drawing Restraint 9 on kokeellinen surrealistinen elokuva jonka tapahtumat sijoittuvat japanilaiselle Nisshin Maru kalastusalukselle joka on lähdössä merelle kun aluksen tuodaan miehistölle orjiksi mies (Matthew Barney) ja nainen (Björk). Ennen merelle lähtöä pariskunta on aikeissa avioitua perinteisin japanilaisin šintolaisin vihkiseremonioin, ja ennen sitä aluksen kapteeni (Susil Osoma) alkaa kertomaan aluksen historiaa. == Lähteet == == Aiheesta muualla == * Luokka:Vuoden 2005 yhdysvaltalaiset elokuvat Luokka:Vuoden 2005 japanilaiset elokuvat
Sam Huntington

Sam Huntington (s. 1. huhtikuuta 1982 Peterborough, New Hampshire) on yhdysvaltalainen näyttelijä. Hän syntyi Peterboroughissa, New Hampshiressa, 1. huhtikuuta vuonna 1982. Hänen äitinsä Christine Stabile omisti The Black Box -teatterin, missä poika aloitti näyttelemisen. Vuonna 1997 Sam, palkittiin Showbiz Kids'in uudeksi nuoreksi tähdeksi. Sam meni naimisiin tyttöystävänsä Rachel Kleinin kanssa syyskuussa 2006. == Filmografia == *Harvest of Fire (1996, tv) *Jungle 2 Jungle (1997) *Detroit Rock City (1999) *Not Another Teen Movie (2001) *Rolling Kansas (2003) *Home of Phobia (2004) *In Enemy Hands (2004) *Raising Genius (2004) *Sleepover (2004) *Molding Clay (2005) *Safety Glass (2005) *Superman Returns (2006) *Fanboys (2007) ==Aiheesta muualla== * Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset lapsinäyttelijät
Jacobus Henricus van ’t Hoff

Jacobus Henricus van 't Hoff (30. elokuuta 1852 – 1. maaliskuuta 1911) oli alankomaalainen fyysikko ja kemisti. Hän sai vuonna 1901 myönnetyn ensimmäisen Nobelin kemianpalkinnon työstään kemiallisen dynamiikan ja osmoottisen paineen parissa. Lisäksi hän tutki stereokemiaaHudson, s. 224–225 ja kemiallista tasa­painoa, määritellen mm. tasapainovakion käsitteen.Hudson, s. 315–316. Van 't Hoff oli myös perustamassa nykyaikaista fysikaalista kemiaa. Häntä pidetään yhtenä suurimmista kemisteistä Antoine Lavoisierin, Louis Pasteurin ja Friedrich Wöhlerin rinnalla. ==Lähteet== == Aiheesta muualla == Luokka:Alankomaalaiset fyysikot Luokka:Alankomaalaiset kemistit Luokka:Nobelin kemianpalkinnon saajat Luokka:Vuonna 1852 syntyneet Luokka:Vuonna 1911 kuolleet
Icon Medialab

Icon Medialab oli yksi Ruotsin tunnetuimmista internetkonsultointiyrityksistä IT-kuplan aikana. Johan Staël von Holstein perusti yhtiön 1996 Tukholmassa. Yhtiö yhdistyi Lost Boysin kanssa 2002 ja kaksi vuotta myöhemmin muutti nimensä LB Icon AB:ksi. 2006 yhtiö yhdistyi Framfabin kanssa ja muutti nimensä LBI International AB:ksi. Icon Medialab -nimeä käytetään nykyään ainoastaan LBI Internationalin Madridin- ja Milanon-konttoreista. Icon Medialabin Suomen tytäryhtiö syntyi vuonna 1997 yhtiön ostettua The Works Finland Oy:n. Tytäryhtiöllä oli Suomessa toimistot Helsingissä ja Tampereella. Icon Medialab Finland ajautui konkurssiin vuonna 2002 WM-datan ostettua osan yhtiön Suomen toiminnoista. Luokka:Entiset ruotsalaiset yritykset
Olle Hellbom

Nils Olof "Olle" Hellbom (8. lokakuuta 1925 Tukholma – 5. kesäkuuta 1982 Tukholma) oli ruotsalainen elokuvaohjaaja. Hellbom tuli tunnetuksi Astrid Lindgrenin kirjoihin perustuvista elokuvista, joita onkin suurin osa hänen tuotannostaan. Lisäksi Hellbom on tuottanut ja käsikirjoittanut elokuvia. Hellbomin tytär Tove Hellbom on työskennellyt myös elokuva-alalla muun muassa tarpeistonhoitajana. Olle Hellbom kuoli 56-vuotiaana vatsasyöpään. Hänet on haudattu Skogskyrkogårdeniin Tukholmaan. ==Filmografia== *1957: Mestarisalapoliisi elää vaarallisesti *1959: Hurjat *1960–1961: Melukylän lapset *1964: Saariston lapset ja hylje *1965: Saariston lapset ja pikku Ninni *1966: Saariston lapsille tapahtuu *1967: Saariston lasten suuri seikkailu *1970: Peppi Pitkätossu seitsemällä merellä *1970: Peppi Pitkätossu karkuteillä *1971: Vaahteramäen Eemeli *1972: Eemelin uudet metkut *1973: Eemeli ja possuressu *1974: Katto-Kassinen *1977: Veljeni Leijonamieli *1981: Rasmus ja kulkuri ==Aiheesta muualla== * Luokka:Ruotsalaiset elokuvaohjaajat Luokka:Vuonna 1925 syntyneet Luokka:Vuonna 1982 kuolleet
Framfab

Framfab on Jonas Birgerssonin vuonna 1995 perustama ruotsalainen it- konsultointiyhtiö. Yhtiö listautui Tukholman pörssiin 1999. 1999-2000 yhtiö osti useita ulkomaalaisia yhtiöitä maksaen ostoksensa omilla osakkeillaan ajautuen samalla syviin tappioihin. Yhtiön rahoitustilanne parani vähitellen ja yhtiö nousi voitolliseksi 2004. 2006 yhdistyi kilpailijansa, Icon Medialabin, kanssa. Luokka:Ruotsalaiset yritykset
Nedecon

Nedecon oli Jesse Jokisen perustama it-konsultointiyritys. Yhtiö yhdistyi Meniren osakkuusyhtiö Enderon kanssa 2000. Yhtiön osakkeella käytiin kauppaa Helsingin pörssin NM-listalla. ==Lähteet== Luokka:Entiset suomalaiset pörssiyhtiöt Luokka:Entiset suomalaiset teknologiayritykset
Mancon

Mancon Oy oli vuonna 1978 perustettu porilainen kehitysyhtiö. Sen takana oli tunnetun teollisuussuvun jäsen Gustav Rosenlew. Yhtiön toiminta-ajatus oli hankkia omistusosuuksia muista yrityksistä ja saada niiden arvo nousemaan kehittämistoimenpiteiden avulla. Mancon ajautui konkurssiin vuonna 1989. Mancon oli 20 vuoteen ensimmäinen konkurssin tehnyt pörssiyhtiö Suomessa. Ennen konkurssia yhtiön palveluksessa oli noin 600 työntekijää. Yrityksen konkurssi aiheutti huomattavia luottotappioita muun muassa SKOPille. Manconin B-osake noteerattiin Helsingin pörssissä 20.5.1985–31.5.1989. Yhtiöllä oli yli 4 000 osakkeenomistajaa, jotka menettivät sijoituksensa konkurssissa. Sijoittajista 56 teki poliisille tutkintapyynnön, mutta syyttäjä päätti jättää syyttämättä näytön puutteessa. Manconin tilinpäätöstietojen luotettavuus asetettiin kyseenalaiseksi julkisuudessa. Kritiikin mukaan tiedot eivät kuvanneet yrityksen todellista taloudellista asemaa. Manconin piiriin kuuluneiden yritysten keskinäiset kaupat, lainat ja takaukset sumensivat kuvaa koko ryhmän tilanteesta ja riskeistä. Manconin konkurssin syitä olivat mm. yrityksen liian nopea kehitysvauhti; liian monimutkainen rakenne; rönsyily liian monelle alueelle; panostaminen kannattamattomiin kehityskohteisiin, joita ei saatu myydyksi; kehityskohteiden osto liian kalliilla; liiallinen velkaantuminen; liian pieni organisaatio, joka ei riittänyt hoitamaan kehityskohteita eikä pörssilistautumiseen liittyviä informointitehtäviä sekä puutteelliset valvonta- ja informaatiojärjestelmät, joiden johdosta todellista tietoa oli vaikea saada. == Lähteet == Luokka:Entiset suomalaiset pörssiyhtiöt
Vastamelu

Vastamelulla tarkoitetaan ulkopuolelta tulevan äänen aktiivista vaimentamista rajatussa tilassa. Ulkopuolelta tuleva melu havaitaan yhdellä tai useammalla mikrofonilla, jotka muuttavat äänen sähköiseksi signaaliksi. Sen perusteella muodostetaan korjaussignaali, joka vahvistettuna ja äänentoistojärjestelmän kautta toistettuna vaimentaa ulkopuolelta tulevaa melua halutussa tilassa. Vastamelulla voidaan parhaiten vaimentaa suhteellisen tasaista, matalataajuista taustamelua. Äkillisiä ääniä (esimerkiksi esineen putoaminen lattialle) tai vaihtelevaa ääntä, joka sisältää paljon eri taajuuksia (puheääni) se vaimentaa huonosti. Vastamelua voidaan käyttää henkilökohtaisesti ns. vastamelukuulokkeiden avulla tai isommassa tilassa, esimerkiksi liikennevälineessä tai teollisuushallissa. Myös ulkotiloissa, esimerkiksi lentokentillä ja vilkkaissa risteyksissä vastamelun käyttö on joissain oloissa mahdollista. Järjestelmää käytetään myös sukellusveneissä peittämään potkurin ääntä. Melun vaimeneminen perustuu destruktiiviseen interferenssiin: Vaimennusjärjestelmän tuottaman äänen, vastamelun, vaihe ja amplitudi ovat sellaisia, että vastamelu vaimentaa alkuperäistä melua mahdollisimman paljon. Yksinkertaisin vastamelujärjestelmä on vastamelukuuloke, jossa kuulokkeiden ulkopintaan sijoitettujen mikrofonien signaalit syötetään vastakkaisvaiheisena kuulokkeisiin. Isommissa järjestelmissä on useita mikrofoneja ja kaiuttimia ja monikanavainen korjaussignaali muodostetaan digitaalisen signaalinkäsittelyn avulla. Tällainen vaimennus toimii hyvin vain rajatulla alueella koska äänen aallonpituudesta johtuu, että ääniaallon vaihe on eri suuri eri kohdissa suojattavaa aluetta. Kaiuttimien tuottaman äänen voimakkuus myös heikkenee siirryttäessä kauemmaksi kaiuttimesta joten sen tuottaman vastamelun voimakkuus vaihtelee eri paikoissa. Siksi järjestelmän kaiuttimilla ei voida muodostaa sellaista äänikenttää, joka jokaisessa pisteessä kumoaisi kaikista suunnista tulevat erilaiset äänet. Paras tulos saavutetaan matalataajuisen eli "pitkäaaltoisen" äänen vaimennuksessa. ==Lähteet== *Tekniikka ja talous, Raili Leino, 12.10.2006, Vastamelu on hankala hallita, luettu 20.1.2010 ==Kirjallisuutta== * Luokka:Äänentoistotekniikka Luokka:Melu Luokka:Äänisuunnittelu
Suolahden Urho

Voimistelu- ja Urheiluseura Suolahden Urho on vuonna 1908 perustettu liikunnan yleisseura, jossa on noin 800 jäsentä.Suolahden Urho 100v. (1908-2008) Suolahden Urho Seuran johtokunnan alaisuudessa toimii kahdeksan lajijaostoa. Suolahden Urholle valmistui uusi kotihalli kesällä 2020. Se pyrkii olemaan maailman energiatehokkain jäähalli. sen katsojakapasiteetti on 1 220 katsojaa. Urhon miesten edustusjoukkue pelaa 2-divisioonassa ja II-joukkue 3-divisioonassa. https://aanekoskenjaahalli.fi/info/ == Lajijaostot == *Jääkiekko *Jalkapallo *Salibandy *Paini ja voimailu *Hiihto ja mäki *Yleisurheilu *Naisjaosto *Koripallo == Lähteet == == Aiheesta muualla == *Virallinen kotisivu Luokka:Suomalaiset urheilun yleisseurat Luokka:Jääkiekon II-divisioonaseurat Luokka:Suomalaiset salibandyseurat Luokka:Äänekoskelaiset urheiluseurat Luokka:Suolahti Luokka:Vuonna 1908 perustetut urheiluseurat Luokka:Suomen Työväen Urheiluliiton jäsenseurat
Euridice

Euridice on Jacopo Perin säveltämä ooppera, joka sai ensi-iltansa 6. lokakuuta 1600 Firenzessä Palazzo Pittissä. Libreton on kirjoittanut Ottavio Rinuccini. Orfeuksen ja Eurydiken taruun perustuva teos valmistui Ranskan kuninkaan Henrik IV:n ja Maria de’ Medicin häitä varten. Sitä pidetään ensimmäisenä näihin päiviin kokonaisena säilyneenä oopperana (Perin Dafne vuodelta 1597 ei ole säilynyt kokonaisena). Peri lauloi itse nimiosan Palazzo Pittin kantaesityksessä. Useissa rooleissa oli säveltäjä Giulio Caccinin seurueen jäseniä, mukaan lukien hänen tyttärensä Francesca Caccini. Caccini itse asiassa sävelsi samaan librettoon samannimisen teoksen ja ehti jopa julkaista sen ennen Perin oopperaa. Se sai kuitenkin ensiesityksensä vasta 1605, eikä sitä ole sittemmin esitetty, kenties Perin version menestyksen vuoksi. Euridice on varhaisimpia teoksia, missä on kuultavissa resitatiivin käyttöä. Laulumelodiat ja rytmit on sävelletty kuvastamaan painotuksia tekstissä sekä jäljittelemään puhetta. Lisäksi riitasointuja ja odottamattomia muutoksia bassokuviossa käytetään esimerkiksi tunteikkaissa kohdissa ja huudahduksissa. == Katso myös == * Orfeo ed Euridice, Gluckin ooppera samasta aiheesta == Lähteet == == Aiheesta muualla == * * Luokka:1600-vuosikymmenen musiikkiteokset Luokka:Italiankieliset oopperat
Davy Jones

Davy Jones voi tarkoittaa seuraavia: *Davy Jones, yhdysvaltalainen rallikuski *Davy Jones, yhdysvaltalainen baseball-pelaaja * Davy Jones, (s. 1964), yhdysvaltalainen Le Mansin voittaja *David Bowien uran alkuaikoina käyttämä nimi *Davy Jones (1945-2012), brittiläinen näyttelijä ja The Monkees -yhtyeen laulusolisti *Davy Jones, Pirates of the Caribbean -elokuvan hahmo *Merimiesten paholaisesta käyttämä nimi *Elävä puinen valas John R. Neillin kirjassa Lucky Bucky in Oz.
Tahtilaji

Tahtilaji on länsimaisessa musiikissa käytettävä merkintä, joka ilmaisee tahtiosien lukumäärän yhdessä tahdissa. Sävellyksen alkuun on yleensä merkitty tahtiosoitus murtolukuna, jonka ylempi numero (osoittaja) ilmoittaa tahtiosien määrän tahdissa ja alempi (nimittäjä) yhden tahtiosan pituuden. Esimerkiksi tahtilajissa 3/4 yksi tahti sisältää kolme neljäsosanuotin mittaista tahtiosaa. C-merkintä tarkoittaa tahtilajia 4/4; pystyviivalla jaettu C tarkoittaa alla breve -tahtilajia 2/2. Epätäsmällisesti ilmaistuna tahtilajin osoittaja ilmoittaa moneenko lasketaan ja tahtilajin nimittäjä yhden tahtiosan pituuden. Esim. 4/4 -tahtiosoituksessa lasketaan käytännössä neljään, 2/4 kahteen, 2/2 kahteen, 3/4 kolmeen, 6/8 kahteen (tai kuuteen), 3/8 yhteen (tai kolmeen) 5/4 viiteen, 12/8 neljään (tai kolmeen tai 12:een) jne. Tahtilajimerkintä ei vaikuta teoksen esitysnopeuteen. Tahtilaji voi olla tasajakoinen, kolmijakoinen tai näiden yhdistelmä. Yleisimmät tasajakoiset tahtilajit ovat 4/4 ja 2/4. Kolmijakoisista tahtilajeista käytössä on 3/8, 6/8 ja 3/4. Luokka:Rytmi Luokka:Nuottikirjoitus Luokka:Seulonnan keskeiset artikkelit fr:Mesure (solfège)#Les différents types de mesures
Athens 2004

Athens 2004 on Eurocomin PlayStation 2:lle ja Windowsille kehittämä peli vuoden 2004 kesäolympialaisista Ateenassa. Mukana on 25 lajia: juoksua, kenttälajeja, uintia, painonnostoa, jousiammuntaa, skeetiä ja ratsastusta. Pelissä on 64 maata kaikista maanosista ja sitä voi pelata yhtä aikaa jopa neljä henkilöä, jos käytössä on Multitap. Yksittäisten kisojen sisäksi voi osallistua myös seitsenotteluun tai kolmentoista lajin athletics-otteluun. Tulokset ja ennätykset tallentuvat automaattisesti muistikortille. Kahdeksan lajeista toimii myös tanssimatolla. == Lajit == * Juoksulajit ** Sprintti: 100 metriä, 200 metriä ja 400 metriä ** Keskimatkat: 800 metriä ja 1500 metriä ** Aidat: 100 metriä naisille ja 110 metriä miehille * Kenttälajit ** Hyppy: Pituushyppy, kolmiloikka, korkeushyppy ja seiväshyppy ** Heitto: Kiekonheitto, keihäänheitto ja kuulantyöntö * Uinti ** 100 metrin rintauinti, vapaauinti, selkäuinti ja perhosuinti * Voimistelu ** Telineet: Permanto (eri versio miehille ja naisille), renkaat (vain miehet) ja hyppy * Ratsastus ** Esteratsastus (vain miehet) * Painonnosto ** +105 kg. työntö (vain miehet) * Jousiammunta ** 70 m henkilökohtainen (vain naiset) * Ammunta ** Skeet (vain miehet) == Maat == Pelissä pystyy valitsemaan 64 eri maasta. * Alankomaat * Algeria * Arabiemiirikunnat * Argentiina * Australia * Bahama * Belgia * Brasilia * Bulgaria * Chile * Egypti * Espanja * Etelä-Afrikka * Etelä-Korea * Etiopia * Fidži * Filippiinit * Gambia * Hongkong * Intia * Iran * Irlanti * Israel * Italia * Itävalta * Jamaika * Japani * Kamerun * Kanada * Kenia * Kiina * Kolumbia * Kreikka * Kroatia * Kuuba * Malesia * Marokko * Meksiko * Nigeria * Norja * Pakistan * Pohjois-Korea * Portugali * Puola * Ranska * Romania * Ruotsi * Saksa * Saudi-Arabia * Senegal * Serbia ja Montenegro * Singapore * Suomi * Sveitsi * Tanska * Trinidad ja Tobago * Tšekki * Turkki * Ukraina * Uusi-Seelanti * Unkari * Venäjä * Yhdistynyt kuningaskunta * Yhdysvallat == Lähteet == == Aiheesta muualla == * Luokka:Vuoden 2004 videopelit Luokka:PlayStation 2 -pelit Luokka:Windows-pelit Luokka:Olympia- aiheiset pelit Luokka:Kesäolympialaiset 2004
Pescaran Grand Prix 1957

Pescaran Grand Prix 1957 oli Formula 1:n MM-sarjan osakilpailu, joka ajettiin 18. elokuuta 1957 Pescarassa. Tämä oli ainoa kerta, kun Pescaran Grand Prix oli osana MM-sarjaa, tosin MM-sarjan ulkopuolisia Formula 1 -kilpailuja oli ajettu siellä aikaisemminkin. Kilpailun nostaminen MM-kalenteriin johtui Hollannin GP:n ja Belgian GP:n peruuntumisesta talousvaikeuksien vuoksi. Ferrarin osallistuminen kilpailuun oli kaksijakoinen, koska Luigi Musson osallistumisesta huolimatta Enzo Ferrari protestoi Italian hallituksen ehdotusta kieltää katuautokilpailut. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 26 Stirling Moss Vanwall 18 2:59.22,7 2 9 2 2 Juan Manuel Fangio Maserati 18 +3.13,9 1 6 3 6 Harry Schell Maserati 18 +6.46,8 5 4 4 14 Masten Gregory Maserati 18 +8.16,5 7 3 5 30 Stuart Lewis-Evans Vanwall 17 +1 krs. 8 2 6 8 Giorgio Scarlatti Maserati 17 +1 krs. 10 7 24 Jack Brabham Cooper-Climax 15 +3 krs. 16 Kesk. 34 Luigi Musso Ferrari 9 Öljyvuoto 3 Kesk. 10 Paco Godia Maserati 9 Moottori 12 Kesk. 20 Bruce Halford Maserati 9 Voimansiirto 14 Kesk. 16 Jo Bonnier Maserati 7 Ylikuumentuminen 9 Kesk. 4 Jean Behra Maserati 3 Öljyvuoto 4 Kesk. 22 Roy Salvadori Cooper-Climax 3 Kolari 15 Kesk. 28 Tony Brooks Vanwall 1 Moottori 6 Kesk. 18 Horace Gould Maserati 0 Kolari 11 Kesk. 12 Luigi Piotti Maserati 0 Moottori 13 Lähde: Lähde: Lähde: Lähde: Lähde: Lähde: Lähde: Lähde: ==Lähteet== Luokka:Formula 1 -kausi 1957 Luokka:Pescaran Grand Prix
Paksuhäntägekko

Paksuhäntägekko (Hemitheconyx caudicinctus) on heimoon Eublepharidae kuuluva liskolaji. Samaan heimoon kuuluu muutamia muita lajeja, esimerkiksi kääpiöpaksuhäntä ja leopardigekko. Paksuhäntägekkoa tavataan Länsi-Afrikassa, Senegalista Kameruniin. == Kuvaus == Paksuhäntägekolla ei ole imukuppivarpaita toisin kuin monilla muilla gekoilla, vaan pienet ja terävät puuhun kiipeilyyn soveltuvat kynnet. Tästä huolimatta ei paksuhäntägekon ruumiinrakenne ole jyrkkien puunrunkojen kanssa taiturointiin soveltuva, vaan kynnet on tarkoitettu enemmänkin tasaisen kiipeilyn varmuudeksi. Paksuhäntägekko on lemmikkinä rauhallinen, sisäsiisti ja lempeä. == Lemmikkinä == Paksuhäntägekko on rauhallinen, sisäsiisti ja lempeä, joten se sopii erinomaisesti lemmikiksi. Terraarion on oltava kooltaan vähintään 50 litraa gekkoa kohti. Paksuhäntägekot elävät luonnossa yksin, mutta se ei tarkoita että niitä ei voi pitää enempää kuin yhtä samassa terraariossa. Urokset alkavat kuitenkin nahistella keskenään. Täysikasvuinen yksilö voi kasvaa 20–30 cm pitkäksi ja elää 30-vuotiaaksi. == Lähteet == Luokka:Gekkomaiset Luokka:Lemmikkimatelijat
Jason Wiles

Jason Austin Wiles (s. 25. huhtikuuta 1970 Kansas City, Missouri, Yhdysvallat) on yhdysvaltalainen näyttelijä, joka tunnetaan parhaiten Maurice Boscorellin roolista tv-sarjasta Hädän hetkellä. Syntyi amerikanenglantilaiseen perheeseen ja kasvoi lapsuutensa Lenexa-nimisessä kaupungissa Kansasissa. Kiinnostui elokuvantekemisessä 90-luvun alussa ja sai pikkurooleja elokuvista. Vuonna 1995 hän näytteli Colin Robinsia televisiosarjassa Beverly Hills 90210. Vuonna 1999 hän viimein sai roolin tv-sarjassa Hädän hetkellä, jossa näytteli kuusi kautta aina sarjan lopettamiseen vuoteen 2005 asti. Jason on ollut naimisissa Joanne Robertsin kanssa vuodesta 1996 lähtien ja heillä on kaksi lasta. ==Aiheesta muualla== * *JasonWiles.net Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Kaarle X

Kaarle X voi tarkoittaa seuraavia hallitsijoita: * Kaarle X, Ranskan kuningas vuosina 1824–1830 * Kaarle X Kustaa, Ruotsin kuningas vuosina 1654–1660.
Johan Cruijff Arena

Johan Cruijff Arena (aikaisemmin Amsterdam ArenA) on jalkapallostadion Amsterdamissa, Alankomaissa. Stadion on jalkapallojoukkue Ajaxin kotistadion. Stadionin rakennustyöt aloitettiin vuonna 1994 ja se avattiin vuonna 1996. Stadionille mahtuu 51 628 katsojaa. Amsterdam ArenA toimi kaudella 1997–1998 Mestarien liigan loppuottelun näyttämönä, kun Real Madrid voitti Juventuksen 1–0. Johan Cruijffin kuoltua syöpään vuonna 2016, tehtiin päätös stadionin uudelleen nimeämisestä hänen kunniakseen. Amsterdam ArenA vaihtui virallisesti Johan Cruijff Arenaksi kauden 2018–2019 aluksi. Stadionilla järjestetään myös musiikkikonsertteja. Stadionilla ovat esiintyneet muun muassa Michael Jackson, Tina Turner, David Bowie, Eminem, Robbie Williams, André Hazes, The Rolling Stones, Céline Dion, U2, Madonna ja Armin van Buuren. == Ajaxin yleisökeskiarvot == * 1996–1997: 48 069 * 1997–1998: 48 423 * 1998–1999: 41 275 * 1999–2000: 40 866 * 2000–2001: 36 339 * 2001–2002: 35 584 * 2002–2003: 47 148 * 2003–2004: 49 006 * 2004–2005: 48 571 * 2005–2006: 47 736 == Lähteet == == Aiheesta muualla == * Amsterdam ArenAn viralliset sivut Luokka:Amsterdamin urheilu Luokka:Alankomaiden jalkapallostadionit Luokka:Amsterdamin rakennukset ja rakennelmat
Deathwatch

Deathwatch on vuonna 2002 valmistunut brittiläinen kauhuelokuva, jonka ohjasi ja käsikirjoitti Michael J. Bassett. ==Juoni== Elokuvan tapahtumat sijoittuvat ensimmäisen maailmansodan aikoihin. Pieni ryhmä brittiläisiä sotilaita eksyy taistelun aikana ja he joutuvat oudon sumun keskelle. Ryhmä löytää saksalaisten juoksuhaudan, josta löytyy kolme peloissaan olevaa miestä. Sotilaat valtaavat haudan ja alkavat odottaa pelastajiaan. Omia ei ala kuulua ja miehet yksi toisensa jälkeen menettävät henkensä. Osasta tulee hulluja ja he kääntyvät toisiaan vastaan. == Roolit == Luokka:Brittiläiset kauhuelokuvat Luokka:Vuoden 2002 brittiläiset elokuvat Luokka:Michael J. Bassettin ohjaamat elokuvat
Rob Hulse

Robert Hulse (s. 25. lokakuuta 1979 Crewe, Cheshire) on englantilainen jalkapalloilija, joka edustaa Englannin mestaruussarjassa pelaavaa Charlton Athleticia lainalla Englannin Valioliigassa pelaavasta Queens Park Rangersista. Hän on pelipaikaltaan hyökkääjä. 185-senttinen Hulse on edustanut myös Crewe Alexandraa (1999–2003), West Bromwich Albionia (2003–2005) ja Leeds Unitedia (2005–2006). 24\. heinäkuuta 2006 Sheffield United osti numerolla 9 pelaavan Hulsen Leedsistä 2,2 miljoonalla punnalla. Debyyttimaalinsa Sheffieldissä hän teki 19. elokuuta 2006 ottelussa Liverpoolia vastaan. Heinäkuussa 2008 Hulse siirtyi Derby Countyyn, jossa pelasi kaksi vuotta. Elokuussa 2010 hän siirtyi Queens Park Rangersiin. == Lähteet == * Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Doomsday

Doomsday voi tarkoittaa ainakin seuraavia: * Doomsday, brittiläinen toimintaelokuva vuodelta 2008 * Tuomiopäivä (engl. Doomsday), DC Comics -kustantamon sarjakuvahahmo * Doomsday, yksi showpainija Glenn Jacobsin esiintyjänimistä.
Punainen tiili

Punainen tiili on itähelsinkiläisen hip hop -artisti Asan nimellä Avain julkaisema esikoisalbumi, jonka Warner Music Finland julkaisi vuonna 2001. Levyn teemoja ovat lähiöiden ongelmat, vasemmistolaisuus sekä nyky- yhteiskunnan luokkaerot. == Taustaa == Levyllä vierailee useita tunnettuja suomalaisia rap- ja rock-artisteja, kuten Iso H, Redrama ja Pelle Miljoona. Levy julkaistiin CD:n lisäksi myös vinyylinä. Vinyyliversiossa on mukana myös kappaleet "Ysist viiteen" ja "Kuka on Esko", joita ei ole cd:llä. "Ysist viiteen" on julkaistu myös singlellä "Yhdes iltaan". Menestyskappaleet, kuten "Punainen tiili" ja "Roihuvuori" nostivat Avaimen yhdeksi tunnetuimmista suomalaisista hip hop -artisteista. Pian levyn julkaisemisen jälkeen Avain kuitenkin irtisanoi sopimuksensa ja vetäytyi julkisuudesta. Artisti on käyttänyt tämän jälkeen nimeä Asa. Punainen tiili nousi julkaisuviikollaan Suomen virallisen albumilistan viidenneksi ja se pysyi listalla yhteensä seitsemän viikkoa. Albumi on myynyt yli 14 000 kappaletta. == Kappaleet == # (Sisältää samplen Petri Laaksosen kappaleesta "Syöksytään".) # # # # # # # # # # # # # # # Vinyyliversiossa on lisäksi kappaleet "Ysist viiteen" ja "Kuka on Esko". == Biitit == * Jukka Immonen: 1, 6, 9, 10, 12, 13, 14, 16 * Wretch: 2, 4 * Wretch & Avain: 5 * Elastinen: 8, 11 * Iso H: 15 == Singlet == *"Yhdes iltaan" (2001) *"Roihuvuori" (2001) == Lähteet == == Aiheesta muualla == *YLE Elävä arkisto: Roihuvuori ja Punainen tiili LIVE (Pipefest 2006) Luokka:Vuoden 2001 esikoisalbumit Luokka:Asan albumit Luokka:Elastisen tuottamat albumit Luokka:Jukka Immosen tuottamat albumit
Seismometri

Seismometri eli maanjäristysanturi on maanliikkeen mittaukseen käytettävä laite, jota käytetään erityisesti maanjäristysten ja ydinkokeiden havainnointiin. == Nimitykset == Seismometri tulee kreikan sanoista σεισμός, seismós (tärinä) ja μέτρον, métron (mitata), ja sanan loi David Milne-Home vuonna 1841 kuvaamaan skotlantilaisen fyysikon James David Forbesin keksimää mittalaitetta. Seismografi tulee kreikan sanoista seismós ja γράφω, gráphō (piirtää). Sitä käytetään usein seismometrin synonyyminä, mutta nimitys soveltuu paremmin vanhoille laitteille, jotka piirtävät maanliikkeen graafiseen muotoon mittauksen yhteydessä. Seismometria on seismometrien suunnitteluun liittyvä seismologian osa-alue. Seismisen ilmiön rekisteröintiä kutsutaan seismogrammiksi. == Seismometrin toiminta == thumb|CMG-40T -seismometri. Seismometrit ovat nopeusmittareita tai kiihtyvyysmittareita. Niiden sisällä on yleensä jouseen kiinnitetty heiluva paino, jonka liikettä mitataan sähköisesti. Nykyaikainen digitaalinen seismometri koostuu anturista, vahvistimesta ja digitoijasta. Seismisen aineiston ajoitus on tarkkaa, ja seismometrin aikatieto saadaan yleensä GPS-järjestelmältä. Maanjäristyksen yhteydessä tapahtuva maanliike voi tapahtua kolmiulotteisesti, joten kaikkia kolmea heilumissuuntaa eli järistysvektorin kolmen koordinaattiakselin suuntaista osatekijää pyritään mittaamaan yhtäaikaisesti. Laitteen tulee kyetä mittaamaan maanliikkeitä nanometriluokasta mikrometriluokkaan ja tarvittaessa vieläkin pienempiä ja suurempia heilahduksia, joten sen tulee olla erittäin herkkä. Nykyaikaiset seismometrit ovat laajakaistaisia, eli ne kykenevät mittaamaan useita taajuusalueita kerralla. Varhaisissa seismografijärjestelmissä käytettiin eri taajuusalueille eri instrumentteja. ==Matkapuhelimet seismometreinä == Nykyaikaiset matkapuhelimet sisältävät kiihtyvyysanturin, jota voi käyttää maanjäristysten mittaamisessa. Puhelinten kiihtyvyysanturit eivät ole kovin herkkiä, ja ne toimivat tällä hetkellä käytännöllisesti vain yli magnitudin 5 maanjäristyksissä. Kalifornian yliopisto on kehittänyt Android-puhelimille ohjelman nimeltä MyShake, jolla pyritään laajentamaan maailman seismografiverkkoa. Järjestelmän avulla tavallinen kansalainenkin voi kerätä puhelimellaan maanjäristyshavaintoja ja saada reaaliaikaisia varoituksia lähialueilla tapahtuneista järistyksistä. == Lähteet == Luokka:Seismologia Luokka:Mittalaitteet
Huttit

Huttit (joskus myös Hutsit tai Huttletit) ovat fiktiivisiä olentoja George Lucasin elokuvasarjasta Tähtien sota. Hutteja on esiintynyt myös oheiskirjallisuudessa. Huttit ovat valtavia etanannäköisiä olentoja, joilla ei ole lainkaan luita. Ne voivat elää satoja vuosia ja kasvavat jättikokoisiin mittoihin. Niiden kotiplaneetta on Nal Hutta, joka sijaitsee ulkokehällä. == Juoni == Huttit ovat usein ilkeitä ja ahneita, mukavuudenhaluisia ja julmia. Huttien sanotaan myös olevan luonnostaan immuuneja jedien käyttämälle Voimalle ja niin myös kyvyttömiä oppimaan sen käyttöä, joskin joitain poikkeusyksilöitä on olemassa. Joillain ulkoreunan planeetoilla, kuten Tatooinella, huttit omistavat käytännössä kaiken. Hutteilla on myös oma kieli, Huttin kieli, joka on heidän vaikutusvaltansa myötä levinnyt laajaan käyttöön galaksin syrjäseuduilla. Elokuvassa Pimeä uhka, gangsteripäällikkö hutt Jabba ja hutt Gardulla esiintyvät sivuroolissa Boonta Eve -rakettirekikisoissa, mutta Jabba on saanut tärkeämmän roolin Jedin paluussa sekä Uuden toivon uudelleenjulkaisussa. Hän on julma gangsteripäällikkö, joka ei emmi surmata edes häntä palvelevia henkilöitä. Hän kohtaa loppunsa Jedin paluussa, kun Prinsessa Leia, jonka Jabba on vanginnut ja ottanut orjakseen, kuristaa hänet kettingillä. Kirjassa Jedioppilas: Nouseva voima Ulkomaailman kaivosyhtiön ilkeä pikkupomo Jemba the Hutt taistelee nuorta Obi-Wan Kenobia ja Qui-Gon Jinniä vastaan, mutta kokee kohtalonsa, kun Hutt Grelb ampuu tämän yrittäessään osua Obi-Waniin. Grelb kuolee myös pian draigonin surmatessa hänet. Rikollispäällikkö Hutt Durga rakensi oman versionsa taisteluasema Kuolemantähdestä, Tuhonmiekan, mutta tuhoutui sen mukana Hothin asteroidikentässä. == Lähteet == Luokka:Tähtien sodan olennot Luokka:Kuvitteelliset rodut
Suukappale

Suukappale on puhallinsoitinten se osa, joka on kosketuksissa soittajan huuliin. Se on usein irrotettava. Vaskipuhaltimissa suukappale on metallia. Klarineteissa ja saksofoneissa suukappaleeseen kiinnitetään ruokolehdykkä, joka puhallettaessa värähtelee ja synnyttää äänen. Oboessa, oboe d’amoressa, englannintorvessa ja fagotissa suukappaleena on kaksoisruokolehdykkä. Luokka:Soittimet
Ezzard Charles

Ezzard Mack Charles (7. heinäkuuta 1921 – 28. toukokuuta 1975) oli yhdysvaltalainen nyrkkeilijä ja ammattilaisten raskaansarjan maailmanmestari. Charles tunnettiin älykkäänä mutta myös hieman värittömänä nyrkkeilijänä, joka melko harvoin tyrmäsi vastustajansa. Osittain tämän johdosta hän ei saavuttanut suurta yleisön suosiota edes maailmanmestarina. Huolimatta siitä, että Charles voitti urallaan raskaansarjan maailmanmestaruuden, oli hänen painonsa suurimmillaankin 90 kilogramman tietämillä. Amatöörinä hän ottelu väli- ja keskisarjassa yhteensä 42 ottelua, joista voitti kaikki. Vuonna 1939 hän voitti keskisarjassa Amerikan amatööriurheiluliiton mestaruuden. Ammattilaiseksi Charles ryhtyi vuonna 1940. Hän voitti 20 ensimmäistä ammattilaisotteluaan, kunnes hävisi 10-eräisen kamppailun kaikin tuomariäänin entistä keskisarjan mestaria Ken Overlinia vastaan. Vuosina 1944–1945 hän oli sodassa ja sieltä palattuaan ryhtyi ottelemaan raskaassa keskisarjassa. Siirtyminen painoluokkaa ylemmäs oli onnistunut ratkaisu. Charles muun muassa kohtasi kolmesti Archie Mooren ja voitti joka kerta. Kolmen vuoden kuluttua hän siirtyi raskaaseen sarjaan. Joe Louisin lopetettua uransa Charles otteli Chicagossa 22. kesäkuuta 1949 Jersey Joe Walcottia vastaan ottelussa NBA- liiton tunnustamasta avoimeksi jääneestä raskaan sarjan maailmanmestaruudesta ja voitti 15-eräisen kamppailun kaikin tuomariäänin. Hän puolusti mestaruuttaan Gus Lesnevichiä, Pat Valentinoa ja Freddie Beshorea vastaan. Sittemmin Joe Louis teki paluun nyrkkeilykehiin, ja 27. syyskuuta 1950 kohtasi Charlesin raskaan sarjan maailmanmestaruusottelussa. Charles voitti New Yorkin Bronxin Yankee Stadiumilla käydyn 15-eräisen ottelun kaikin tuomariäänin. Voittonsa myötä hänestä tuli yleisesti tunnustettu raskaansarjan maailmanmestari. Hän puolusti titteliään Nick Baronea, Lee Omaa, Walcottia ja Joey Maximia vastaan kunnes 18. heinäkuuta vuonna 1951 kolmannessa kohtaamisessaan Walcottia vastaan joutui tyrmätyksi seitsemännessä erässä. Walcott puolusti Charlesia vastaan mestaruuttaan Philadelphiassa 5. kesäkuuta seuraavana vuonna. Tällä kertaa ottelu kesti täydet 15 erää mutta mestaruus pysyi Walcottilla kaikin tuomariäänin. Sittemmin Walcott menetti mestaruutensa Rocky Marcianolle, ja 17. kesäkuuta vuonna 1954 Charles pääsi haastamaan Marcianon mestaruusotteluun. Marciano voitti 15-eräisen ottelun kaikin tuomariäänin. Miehet kohtasivat vielä uudelleen 17. syyskuuta, tällä kertaa mestaruus pysyi Marcianolla seitsemännen erän tyrmäyksellä, vaikka ottelu oltiin jo vähällä joutui keskeyttämään aiemmin Marcianon nenään tulleen haavan vuoksi. Marcianolle kärsittyjen tappioiden jälkeen Charles jatkoi uraansa vielä vuoteen 1959 saakka, mutta varsin heikolla menestyksellä: 22:sta tuona aikana käydystä ottelusta hän hävisi 13. Charles valittiin nyrkkeilyn Hall of Fameen vuonna 1990 ==Lähteet== * Ammattilaistilastot BoxRec-tietokannassa * http://www.hickoksports.com/biograph/charleez.shtml * IBHOF / Ezzard Charles Luokka:Yhdysvaltalaiset nyrkkeilijät Luokka:Vuonna 1921 syntyneet Luokka:Vuonna 1975 kuolleet
Simsalabim (Kumikamelin albumi)

__NOTOC__ Simsalabim on Kumikamelin kahdestoista studioalbumi, joka julkaistiin 4. lokakuuta 2006. Levyllä jatketaan Kinahmolla alkanutta raskaampaa linjaa. Aikaisemmin vuonna 2006 tapahtuneen onnettomuuden takia Jarmo Koponen ei voinut enää soittaa kitaraa, joten tällä levyllä sitä soitti vain Jute Musikka. Levyn lopussa on 20-minuuttinen piiloraita, jossa toistetaan Papukaija-kappaleesta otettua pätkää koko ajan. ==Kappaleet== # # # # # # # # # # # # # # # # # Sävellys ja sanoitus Koponen ja sovitus Kumikameli == Kokoonpano == * Jarmo Koponen – laulu, kosketinsoittimet * Jussi Musikka – kitara, laulu * Jouni Vento – basso, laulu * Olli-Matti Wahlström – rummut == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == * Kumikamelin viralliset kotisivut === Viitteet === Luokka:Vuoden 2006 albumit Luokka:Kumikamelin albumit
Vaatetäi

Vaatetäi (Pediculus humanus var. humanus) on ulkonäkönsä perusteella täysin erottamaton päätäistä (Pediculus humanus var. capitis), ja laboratorio- olosuhteissa nämä kaksi muunnosta saattavat lisääntyä keskenään. Luonnossa niillä on omat elinympäristöt. Vaatetäit ovat erikoistuneet munimaan munansa vartaloon tai vaatteisiin, kun taas päätäit munivat hiusten juuriin. Vaatetäit aiheuttavat paitsi kovaa kutinaa, ne myös kantavat ja välittävät erilaisia tauteja. == Hoito == Täiden poisto voi tapahtua kuumentamalla kaikki vaatteet ja vuodevaatteet, esimerkiksi täisaunassa. Ellei se käy helposti tai ole mahdollista, voidaan turvautua myös täitä tappaviin jauheisiin. == Vaatetäi ihmisen vaatetuksen iän arvioinnissa == Kuinka kauan ihmiset ovat käyttäneet vaatteita, voidaan arvioida siitä ajankohdasta, jolloin vaatetäi on eriytynyt päätäistä. Vaatetäin DNA:n mutaatioista on laskettu, että ihmiset ovat käyttäneet vaatteita ainakin 107 000 vuotta sitten. Ihmisen täi on eriytynyt simpanssin täistä 770 000 vuotta sitten. Tutkimus vaatetäin perimästä == Lähteet == Luokka:Täit ja väiveet
Vicente Saldivar

Vicente Saldivar (5. maaliskuuta 1943 – 18. heinäkuuta 1985) oli meksikolainen nyrkkeilijä ja ammattilaisten höyhensarjan kaksinkertainen maailmanmestari. Saldivar aloitti ammattilaisuransa vuonna 1961. 8. helmikuuta 1964 hän voitti Meksikon höyhensarjan mestaruuden tyrmättyään Juan Ramirezin toisessa erässä. Hän puolusti mestaruuttaan menetyksekkäästi Eduardo Guerreroa vastaan, ja seuraavassa ottelussaan saman vuoden kesäkuun 1. päivä hän saavutti ensimmäisen voittonsa kovemman luokan vastustajasta, kun hän voitti tulevan kevyen sarjan mestarin Ismael Lagunan. 26\. syyskuuta 1964 Saldivar kohtasi WBC- ja WBA-liittojen tunnustamassa höyhensarjan maailmanmestaruusottelussa mestaruuttaan puolustaneen kuubalaisen Sugar Ramosin. Ottelu päättyi Saldivarin voittoon tyrmäyksellä 14. erässä. Mestaruus säilyi Saldivarilla neljän vuoden ajan hänen puolustettuaan titteliään, vielä joulukuussa välissä puolustettuaan Meksikon-mestaruuttaan Delfino Rosalesia vastaan, Raul Rojasia, Howard Winstonea, Floyd Robertsonia, kahdesti Mitsunori Seki, uudelleen Winstonea vastaan kahdesti peräkkäin, kunnes hän ilmoitti jälkimmäisen 14. lokakuuta 1967 käydyn ottelun jälkeen lopettavansa uransa. Noin vuosi tämän jälkeen Winstone sai tittelin itselleen. 18\. heinäkuuta 1969, 21 kuukautta lopettamisilmoituksensa jälkeen, Saldivar teki paluun nyrkkeilykehiin ja voitti 10-eräisessä kamppailussa kaikin tuomariäänin toisen entisen mestarin Jose Legran. Seuraavassa ottelussaan 9. toukokuuta 1970 hän otteli WBC-liiton höyhensarjan maailmanmestaruusottelussa tuolloista puolustanutta mestaria Johnny Famechonia vastaan ja otti mestaruuden jälleen itselleen. Tällä kertaa Saldivarin valtakausi jäi kuitenkin lyhyeksi, sillä hän menetti tittelin heti ensimmäisessä puolustusottelussaan saman vuoden joulukuussa Kuniaki Shibatalle. Shibatalle kärsityn tappion jälkeen Saldivar otteli vielä seuraavan vuoden heinäkuussa Frankie Crawfordia vastaan 10-eräisen ottelun, jonka hän voitti kaikin tuomariäänin, ja palasi kehiin vielä 30-vuotiaana vuoden 1973 lokakuussa Brasiliassa käytyyn WBC:n MM-otteluun entistä kääpiösarjan mestaria Eder Jofrea vastaan, joka tyrmäsi hänet neljännessä erässä. ==Lähteet== * Ammattilaisottelutilastot BoxRec-tietokannassa * IBHOF / Vicente Saldivar Luokka:Meksikolaiset nyrkkeilijät Luokka:Vuonna 1943 syntyneet Luokka:Vuonna 1985 kuolleet
Luxemburgin Grand Prix 1998

Luxemburgin Grand Prix 1998 oli Formula 1 -sarjan osakilpailu, joka ajettiin 27. syyskuuta 1998 Nürburgringin radalla Saksassa. Kolmannesta ruudusta kilpailuun lähtenyt ja kilpailun voittanut Mika Häkkinen otti kauden seitsemännen voittonsa sekä ajoi kilpailun nopeimman kierroksen ajalla 1,20.450. == Tulokset == 1998 Luxembourg Grand Prix Sija Nro kuljettaja Talli Kierrokset Aika/keskeytys Lähtöruutu Pisteet 1 8 Mika Häkkinen McLaren- Mercedes 67 1'32:14.789 3 10 2 3 Michael Schumacher Ferrari 67 2.211 1 6 3 7 David Coulthard McLaren-Mercedes 67 34.163 5 4 4 4 Eddie Irvine Ferrari 67 58.182 2 3 5 2 Heinz-Harald Frentzen Williams-Mecachrome 67 +1:00.247 7 2 6 5 Giancarlo Fisichella Benetton-Playlife 67 +1:01.359 4 1 7 6 Alexander Wurz Benetton-Playlife 67 +1:04.789 8 8 1 Jacques Villeneuve Williams-Mecachrome 66 +1 krs. 9 9 9 Damon Hill Jordan-Mugen-Honda 66 +1 krs. 10 10 14 Jean Alesi Sauber-Petronas 66 +1 krs. 11 11 18 Rubens Barrichello Stewart-Ford 65 +2 krs. 12 12 11 Olivier Panis Prost-Peugeot 65 +2 krs. 15 13 19 Jos Verstappen Stewart Grand Prix-Ford 65 +2 krs. 18 14 17 Mika Salo Arrows 65 +2 krs. 16 15 22 Shinji Nakano Minardi-Ford 65 +2 krs. 20 16 21 Toranosuke Takagi Tyrrell-Ford 65 +2 krs. 19 Kesk. 23 Esteban Tuero Minardi-Ford 56 Sähköt 21 Kesk. 10 Ralf Schumacher Jordan-Mugen-Honda 53 Jarrut 6 Kesk. 15 Johnny Herbert Sauber-Petronas 37 Moottori 13 Kesk. 20 Ricardo Rosset Tyrrell-Ford 36 Moottori 22 Kesk. 12 Jarno Trulli Prost-Peugeot 6 Voimansiirto 14 Kesk. 16 Pedro Diniz Arrows 6 Hydrauliikka 17 ==Lähteet== Luokka:Luxemburgin Grand Prix Luokka:Formula 1 -kausi 1998
Lords of Depravity Part II

Lords of Depravity Part II on saksalaisen thrash metal -yhtye Sodomin toinen tupla-DVD, joka julkaistiin vuonna 2010, 28. kesäkuuta Euroopassa ja 13. heinäkuuta Yhdysvalloissa. Tom Angelripper toivoi, että tämä olisi saatu valmiiksi vuoden 2007 helmi- tai maaliskuussa, Rockpages.gr:n haastattelussa hän taas kertoi, että tämä olisi voitu julkaista jo vuoden 2006 aikana, luultavasti marraskuussa.Rockpages.gr:n Sodom-haastattelu Lords of Depravity Part II:n soittoaika on noin 5 tuntia, kuten sen edeltäjänkin, Lords of Depravity Part I:n, joka julkaistiin vuonna 2005. Julkaisu tulee sisältämään ainakin dokumentin yhtyeen historiasta, vuodesta 1995 vuoteen 2009 sekä live- materiaalia (ainakin vuoden 2007 Wacken Open Air -festivaaleilta). ==Lähteet== Luokka:Sodom Luokka:Musiikki-DVD:t